
ร้านนี้เป็นร้านที่ทานตั้งแต่สมัยเรียนมหาลัย แต่ก่อนเวลาที่ไปหัวหิน ต้องแวะทานร้านนี้ตลอดๆ แต่ช่วงหลังมีร้านอาหารเปิดขึ้นมาใหม่เยอะในหัวหิน ถึงทำให้ไม่ค่อยได้แวัมาทานร้านนี้ บวกกับร้านไม่เปิดเวลาเย็น จึงทำให้พลาดในการทานร้านนี้ไปหลายหน

ร้านเปิดเวลา 10:30 - 15-30 น. ไม่รับจองโต๊ะ

ร้านจะอยู่ทางด้านซ้ายมือ จากสถานีรถไฟตรงไปไม่ไกล จอดรถหน้าร้าน 

ภายในร้านบรรยากาศน่านั่ง ต้นไม้เยอะ ที่นั่งและโต๊ะทำมาจากไม้

เมนูวันนี้
- ไก่ทอดโกศล (ชิ้นละ 55 ฿)ไก่ทอดเสิร์ฟมาร้อนๆ มีให้เลือกหลายส่วน ทั้งอก สะโพก น่อง ปีก จิ้มกับน้ำจิ้มแจ่วมะขาม หน้าตาดีดูน่าทานมากคะ ทานคู่กับข้าวเหนี่ยวร้อนๆ

- ปีกไก่ยัดไส้ (ชิ้นละ 65 ฿)เป็นการนำปีกไก่มาเลาะกระดูกออก แล้วเอาไส้ที่มีส่วนผสมของหมู กุ้ง และวุ้นเส้น แล้วนำไปชุบแป้งทอดกรอบๆ อร่อยคะ เมนูนีแนะนำ

- ลาบไก่ (80 ฿) หอมข้าวคั่ว รสชาตดี ทานคู่กับผักสดๆ

- แกงเขียวหวานไก่ (ชุดละ 100 ฿) หน้าตาดูดี แต่ว่ารสชาติยังไม่ค่อยกลมกล่อมคะ

- ขนมจีนน้ำยาไก่ (ชุดละ 60 ฿) มากันแบบแบบชุดเลย ขนมจีน ผักเครื่องเคียง น้ำยารสชาติดีออกเผ็ดเครื่องแกงนิดๆคะ

มาหัวหินเมื่อไหร่ อย่าลืมแวะน่ะคะ